સંધી નો અર્થ છે - એક ની સમાપ્તિ અને બીજાની શરૂઆત નો ગાળો. આમ આ ગાળામાં પરિવર્તન ની પ્રક્રિયા થાય છે. પરિવર્તન સ્વાભાવિક રીતે જ પીડાજનક હોય છે. ગડાન્ત દોષમાં જે રાશીઓ ની ગણતરી થાય છે તેમનું તત્વ અગ્નિ અને જળ છે. આ બંને તત્વો આપસમાં વિરોધાભાસી હોવાથી સંધી ગાળામાં થતું પરિવર્તન વિશેષ પીડાકારક બને છે. આ કારણે ગડાન્ત માં જન્મેલ જાતકો ને પરસ્પર વિરોધી બાબતોની ટક્કર નો અનુભવ લેવાનો થાય છે. આમ તેમના પુરુષાર્થ અને લાભમાં વિસંગતતા જોવા મળે એવું બની શકે.